paragraph_text: Poznat je kao aranžer brojnih hrvatskih pjesama, a djelovao je i kao skladatelj. Završio je nižu glazbenu školu "Josip Hatze", a 1977. završio je gimnaziju "Ćiro Gamulin" i srednju glazbenu školu - teorijski odjel, da bi potom upisao Filozofski fakultet - nastavnički studij u Splitu, koji je završio 1985. godine i stekao zvanje profesora glazbene kulture. Od 1978. do 1980. godine bio je član pratećeg sastava Olivera Dragojevića, a i radio je kao profesor glazbenog odgoja.